Igor Musa

Igor Musa (Jajce, 18. oktobra 1973.) je penzionisani hrvatski nogometaš.

Karijera

Nogomet je počeo igrati 1983. godine u Veležu iz Mostara, i tamo ostaje 7 godina dok mu karijeru u Mostaru nije prekinuo Domovinski rat. Za prvi tim je odigrao 4 utakmice. Jednu sezonu potom igra u Dubrovniku, te 6 mjeseci u Samoboru. U Solinu je pritom bio i na probi za Hajduka, no nije prošao.
Sljedeća postaja nakon rata je Hrvatski Dragovoljac nakon kojeg je postao zapažen igrač HNL-a. Javnosti se, ipak, najbolje predstavio igrajući u Rijeci kada je bio među najboljim igračima lige tokom sezone 1998/1999, u kojoj klub sa Kantride nezasluženo gubi naslov prvaka. Nakon toga 3 godine provodi u Hajduku iz Splita gdje igra standardno. Pri prvom boravku u Hajduku zabilježio je i pobjednički gol iz penala protiv Ferencvaroša u Ligi prvaka. Slijedi odlazak u španski Xerez gdje provodi sljedeće 2 godine. Nakon uspješnije prve, drugu sezonu više stagnira nego igra. Vraća se naposljetku u HNL oblačivši dres koprivničkog Slaven Belupa. U Slavenu se, kao desetka kluba, prometnuo u vrlo bitnog igrača i vođu momčadi, dok se 2006. godine ne vraća u Hajduk. Tada postaje bitnim igračem redizajnirane momčadi iz Splita. Već nakon 6 mjeseci dobio je ponudu iz Izraela, ali ga uprava kluba nije htjela pustiti. Međutim, uoči sezone  2007/2008 nije bio u planu trenera Pudara te je usprkos početnom protivljenju predsjednika Grgića, otišao iz Splita u kiparski AEL. U ljeto 2008. prelazi u mostarski Zrinjski. Sa Zrinjskim osvaja Premijer ligu  BiH u sezoni 2008/2009.

Reference

 Vanjski linkovi 
 Nogometni-magazin: statistika

Kategorija:Biografije, Jajce
Kategorija:Hrvatski nogometaši
Musa, Igor
Kategorija:Nogometaši Veleža
Kategorija:Nogometaši Zrinjskog‎
Kategorija:Rođeni 1973.
Kategorija:Živi ljudi
Kategorija:Bosanskohercegovački sportisti 20. vijeka
Kategorija:Nogometaši Rijeke
Kategorija:Nogometaši Hrvatskog dragovoljca